**ПОЛИТИКА ПО КАЧЕСТВО И ОКОЛНА СРЕДА**

Ръководството, в лицето на представителя на собственика – SMA INTERNATIONAL B.V., действащо чрез българското си дружество „СМА МИНЕРАЛ” ЕООД, и Управителя/Изпълнителния директор на „СМА МИНЕРАЛ БУРГАС ВАР” ЕООД и „ТРАДЕКС” ЕАД официално декларира своята ПОЛИТИКА ПО КАЧЕСТВО и ОКОЛНА СРЕДА, която е огласена, разбрана, прилагана и поддържана на всички равнища в Групата от дружества.

Политиката на групата е да разширява пазарните си позиции чрез предлагане на гарантирано качество на всички свои продукти, чрез поддържане на отношения с търговските си партньори, толериращи взаимните интереси и базирани на принципите на лоялната пазарна конкуренция.

Основни фокуси в дейността на Групата от дружества е качеството на продукта, удовлетвореността на клиентите и опазването на околната среда. Политиката ни по качество и околна среда се основана на следните принципи:

* Индивидуален подход към всеки клиент, удовлетворяване на високите изисквания и очакванията на клиентите и пазара;
* Непрекъснато подобряване на ефективността на системата за управление на качеството и околната среда и усъвършенстване на процесите и дейностите;
* Мотивация на персонала, формиране на фирмена култура, обучение и квалификация, гарантиращи качеството на нашите продукти;
* Поддържане на партньорски отношения с доставчиците и приобщаване на нашите партньори и доставчици към усилията ни, насочени към качеството на продуктите, които предоставяме;
* Подобряване на системата за управление чрез политиката, набелязване и контрол върху изпълнението на целите, анализа на данните, коригиращите и действия и прегледа от ръководството;
* Постоянен ангажимент на висшето ръководство за осигуряване на всички необходими ресурси за изпълнение на политиката и целите на дружествата от Групата;
* Спазване на всички приложими нормативни изисквания за качество на продуктите и опазване на околната среда и непрекъснато подобряване на отношението към качеството и околната среда чрез поддържане и развитие на внедрената Система за управление в съответствие с изискванията на международните стандарти ISO 9001:2015 и ISO 14001:2015;
* Опазване на околната среда чрез намаляване на замърсяването на атмосферния въздух, водите и почвите и подобряване на управлението на отпадъците;
* Наблюдение и измерване на ключови характеристики на процесите и дейностите, имащи значимо въздействие върху качеството и околната среда;
* Съответствие с нормативните и доброволно възприети изисквания по опазване на околната среда, имащи отношение към дейностите и техните аспекти;
* Икономично потребление на природните и енергийните ресурси;
* Активно отношение към проблема с глобалните климатични промени чрез намаляване на емисиите от парникови газове;
* Прилагане на екологични критерии при закупуване на стоки и възлагане на услуги, когато това е възможно;
* Стремеж към максимална степен на рециклиране на генерираните отпадъци, както и тяхното правилно обезвреждане и третиране;
* Провеждане на възстановителни мероприятия относно екологичните нарушения, чрез изпълнение на рекултивационни дейности;
* Осигуряване на необходимото обучение на персонала и засилване на личната отговорност към качеството на продуктите и опазване на околната среда;
* Активно сътрудничество с упълномощените организации за контрол на околната среда.

За спазване на принципите и изпълнение на целите, очертани в настоящата политика, ръководството на дружествата от Групата:

• Поема ангажимента и отговорността да осигурява всички необходими за това ресурси и условия на труд;

• Изисква от персонала на дружеството при изпълнение на служебните си задължения да прилага принципите, произтичащи от настоящата политика по качество и околна среда и да спазва изискванията на внедрената Система за управление в съответствие с ISO 9001:2015 и ISO 14001:2015;

Ръководството на Групата СМА Минерал призовава персонала да прилага принципите и изискванията, произтичащи от настоящата политика по качество и околна среда и да изхожда от тях при изпълнение на служебните си задължения. Личната отговорност на всеки за постигане на високо качество на продукта и опазване на околната среда, както и спазване на произтичащите от внедрената Система за управление изисквания са задължение на всеки един от служителите. Всички доставчици, подизпълнители и клиенти на Организацията се призовават да се съобразяват с декларираните в политиката ангажименти на ръководството по отношение на околната среда.

Влиза в сила от 01.01.2018 г.